CELEX: 32020R1481
Language: sl
Date: 2020-10-14 00:00:00
Title: Izvedbena uredba Sveta (EU) 2020/1481 z dne 14. oktobra 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji

15.10.2020   
               
               
                  SL
               
               
                  Uradni list Evropske unije
               
               
                  L 341/7
               
            
         IZVEDBENA UREDBA SVETA (EU) 2020/1481
         z dne 14. oktobra 2020
         o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(2) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2016 sprejel Uredbo (EU) 2016/44.
                  
               
                     (2)
                  
                  
                     Visoki predstavnik Unije za zunanje zadeve in varnostno politiko je 12. maja 2020 podal izjavo v imenu Unije, v kateri je bilo navedeno, da je Unija še naprej odločena, da bo zagotovila dosledno spoštovanje embarga ZN na orožje v Libiji. Poudarjeno je bilo tudi, da je treba storiti vse potrebno za popolno in učinkovito izvajanje ustreznih resolucij Varnostnega sveta ZN, tudi preko kopenskih in zračnih meja z Libijo.
                  
               
                     (3)
                  
                  
                     Svet je 21. septembra 2020 sprejel Izvedbeno uredbo (EU) 2020/1309 (2), s katero je na seznam uvrstil tri subjekte, vpletene v kršenje embarga ZN na orožje.
                  
               
                     (4)
                  
                  
                     Svet je še vedno zelo zaskrbljen zaradi razmer v Libiji, zlasti zaradi dejanj, ki ogrožajo mir, varnost ali stabilnost Libije, vključno s kršitvami embarga ZN na orožje.
                  
               
                     (5)
                  
                  
                     V zvezi s tem bi bilo treba na seznam fizičnih in pravnih oseb, subjektov ali organov, za katere veljajo omejevalni ukrepi iz Priloge III k Uredbi (EU) 2016/44, dodati eno osebo, vpleteno v tovrstna dejanja.
                  
               
                     (6)
                  
                  
                     Prilogo III k Uredbi (EU) 2016/44 bi bilo treba zato ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga III k Uredbi (EU) 2016/44 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. oktobra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  UL L 12, 19.1.2016, str. 1.
         
            (2)  Izvedbena uredba Sveta (EU) 2020/1309 z dne 21. septembra 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji (UL L 305 I, 21.9.2020, str. 1).
      
      
         
            PRILOGA
            V Prilogi III k Uredbi (EU) 2016/44 se v naslovu „A. Osebe“ doda naslednji vnos:
            
               
                            
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „22.
                        
                        
                           Yevgeniy Viktorovich PRIGOZHIN
                           (Евгений Викторович Пригожин)
                        
                        
                           Datum rojstva: 1. junij 1961
                           Kraj rojstva: Leningrad (Sankt Peterburg)
                           Državljanstvo: rusko
                           Spol: moški
                        
                        
                           Yevgeniy Viktorovich Prigozhin je ruski poslovnež, ki ima tesne vezi, tudi finančne, z zasebnim vojaškim podjetjem Wagner Group.
                           S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo.
                           Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa.“
                        
                        
                           15.10.2020